Döme Sztójay

Döme Sztójay (Versec, 1883ko urtarrilaren 5a – Budapest, 1946ko abuztuaren 22a) hungariar militar, diplomazialari eta politikaria izan zen. Hungriako lehen ministroa izan zen 1944ko martxotik abuztura.

Sztójay serbiar familia batean jaio zen Dimitrije Stojaković () izenarekin. Armada austro-hungariarreko kidea izan zen eta Lehen Mundu Gerran borrokatu zuen. Gerra ostean, Miklós Horthyren Hungariako Errege Armada kontrairaultzailean parte hartu zuen eta kontraespioitzan espezializatu zen. Ondoren koronel mailara igo zen eta 1927tik 1933ra Berlingo Hungariako enbaxadan aholkulari militar izendatu zuten. 1927an bere abizen serbiarra bertsio hungariarragatik aldatu zuen. 1933tik 1935era Defentsa ministerioan lan egin zuen eta 1935etik 1944ra Hungariaren enbaxadorea izan zen Alemanian.

1944an Alemaniak Hungaria okupatu ondoren, Sztójay lehen ministro izendatu zuten. Gurutze Gezidunaren Alderdi faxista legeztatu zuen, Hungariako tropak handitu zituen Ekialdeko Frontean, sindikatuak desegin zituen eta oposizioko kideak espetxeratu zituen.

Horthy ekintza hauengatik kargugabetzen saiatu zen, baina alemanak aurka agertu ziren. Azkenik, Sztójaik dimisioa eman zuen 1944ko abuztuan. Hungariatik ihes egin zuen Armada Gorriaren aurrerapenaren aurrean, estatubatuarrek atxilotu eta Hungariara estraditatu zuten. Auzitegi militar batek epaitu zuen, gerra-epaiketaz akusatuta, heriotzara kondenatuta eta exekutatuta.

Kategoria:Lehen Mundu Gerrako militarrak
Kategoria:Hungariako lehen ministroak
Kategoria:Bigarren Mundu Gerrako politikariak
Kategoria:Fusilatuak
Kategoria:Exekutatutako politikariak
Kategoria:Budapesten hildakoak